**MAQOLA TALABLARI**

“Komparativistika” (Comparative Studies) ilmiy elektron jurnali fan nomzodlari va fan doktorlari, yosh olimlar, mustaqil tadqiqotchilar, o‘qituvchilar va magistrantlarning qiyosiy adabiyotshunoslikning ilmiy-nazariy muammolari tahliliga bag‘ishlangan maqolalarini e’lon qilish uchun qabul qiladi. Tahririyatga yuborilgan materiallar jurnalning Tahrir hay’ati tomonidan ekspertizadan o‘tkaziladi. Muharririyat tomonidan ma’qullangan maqolalar jurnalda e’lon qilinadi.

Maqolaning hajmi 10–12 bet bo‘lishi lozim. Maqolalar Comparative Studies telegram guruhi orqali (+998 94 395 70 50) yuboriladi.

**Mualliflar taqdim etishi zarur bo‘lgan ma’lumotlar:**

* Familiyasi, ismi, otasining ismi (to‘liq).
* Ilmiy darajasi (mavjud bo‘lganda).
* Ilmiy unvoni (mavjud bo‘lganda).
* Ish joyi va lavozimi (tashkilot (OTM)ning to‘liq nomi, shahar va mamlakat ko‘rsatilgan holda).
* Elektron pochtasi (e-mail).
* Telefon raqami (mob., uy).

**Maqolani rasmiylashtirishga qo‘yilgan talablar:**

* *Matn* – Microsoft Word.
* *Format* – A4.
* Maqola sarlavhasidan oldin *UDK* qo‘yiladi
* *Maqolaning nomi* –  bosma harflarda markazda qo‘yiladi, uch tilda – o‘zbek, rus, ingliz tillarida beriladi.
* *Muallifning ismi, familiyasi, otasining ismi, ish joyi, (o‘qish joyi)* haqidagi ma’lumot maqola yuqori qismining o‘ng tarafiga kichik harflarda kursiv bilan yoziladi va uch tilda – o‘zbek, rus, ingliz tillarida beriladi.
* *Аnnotatsiyada* maqolaning maqsad va vazifasi, muammoning qo‘yilishi, metodologiyani aniqlash, natija/muhokama, asosiy xulosa uch tilda bo‘ladi, hajmi 250 so‘zdan kam bo‘lmasligi kerak.
* *Kalit so‘z va iboralar* – (10 tadan kam bo‘lmagan) uch tilda – o‘zbek, rus, ingliz tillarida beriladi.
* *Jadvallar* fotosurat sifatida topshirilmaydi. Jadvaldagi har bir ustun qisqa nomga ega bo‘lishi kerak. Har bir jadval matnda izohlanadi, raqamlanadi va maxsus nomlanadi.
* *Muallifning ismi-familiyasi, otasining ismi ajratilgan holda yoziladi:* А. N. Veselovskiy (maqolada), Veselovskiy A. N. (adabiyotlar ro‘yxatida).
* *Matndagi havolalar* quyidagi tartibda shakllantiriladi: (Dougan V., 2017, p. 29).
* *Foydalanilgan аdabiyotlar ro‘yxati* lotin alifbosiga (transliteratsiya) va ingliz tiliga tarjima qilinadi. Ro‘yxatga kiritilgan adabiyotlar alfavit tarzida 10 tadan kam bo‘lmasligi lozim.

Maqolaning asosiy qismi quyidagi bo‘limlardan iborat bo‘lishi kerak:

✅kirish;

✅metodlar (tadqiqot metodlari);

✅natijalar (tadqiqot natijalari);

✅munozaralar.

**Kirish qismida**tanlangan mavzuning dolzarbligi, yangiligi, tadqiqot maqsadi va vazifalari keltiriladi.

**Asosiy qismda** ilmiy muammoning tadqiqot metodlari, erishilgan natijalar bayon qilinadi.

**Xulosa qismida** esa natijalar umumlashtiriladi, yakuniy xulosalar, tavsiya va takliflar, keyingi tadqiq etiladigan yo‘nalishlar keltiriladi.