**UDC:338.48-2-057.875(575/1)**

*Urganch davlat pedagogika instituti, “Pedagogika” kafedra mudiri, dotsent Nafasov Doniyor Shernafasovich. e-mail:* [*nafasovdoniyor@gmail.com*](mailto:nafasovdoniyor@gmail.com)*. Tel: +998942300399*

**PEDAGOGICAL OPPORTUNITIES OF DEVELOPING SOCIAL-CULTURAL COMPETENCE OF STUDENTS IN TOURIST ACTIVITY**

**Abstract.**

In this article, the educational task of tourist activities, the main principles of pedagogy in the organization and development of tourist activities of students, pedagogical possibilities of developing socio-cultural competence of students in tourist activities are highlighted.

**Key words:** Tourism, culture, socio-cultural, competence, pedagogical principles, didactic principle, principle of consistency and systematicity

**ПЕДАГОГИЧЕСКИЕ ВОЗМОЖНОСТИ РАЗВИТИЯ СОЦИАЛЬНО-КУЛЬТУРНОЙ КОМПЕТЕНТНОСТИ СТУДЕНТОВ В ТУРИСТИЧЕСКОЙ ДЕЯТЕЛЬНОСТИ**

**Резюме.**

В данной статье выделены воспитательная задача туристской деятельности, основные принципы педагогики в организации и развитии туристской деятельности студентов, педагогические возможности развития социокультурной компетентности студентов в туристской деятельности. **Ключевые слова:** Туризм, культура, социокультурный, компетентность, педагогические принципы, дидактический принцип, принцип последовательности и системности

**TURISTIK FAOLIYATDA TALABALAR IJTIMOIY-MADANIY KOMPETENTLIGINI RIVOJLANTIRISHNING PEDAGOGIK IMKONIYATLARI**

**Резюме.**

Ushbu maqolada turistik faoliyatning tarbiyaviy vazifasi, talabalarning turistik faoliyatini tashkil etish va rivojlantirishda pedagogikaning asosiy tamoyillari, turistik faoliyatda talabalar ijtimoiy-madaniy kompetentligini rivojlantirishning pedagogik imkoniyatlari yoritib berilgan.

**Kalit so’zlar:** Turizm, madaniyat, ijtimoiy – madaniy, kompetentlik, pedagogik tamoyillar, didaktik tamoyil,  izchillik va tizimlilik tamoyili

**Kirish.** Жаҳон таълим тизими тараққиётининг асосий омиллари қаторида бўлажак мутахассисларни касбий компетентлигини оширишнинг самарали педагогик механизмларни ишлаб чиқиш ва такомиллаштириш муаммолари муҳим аҳамият касб этмоқда. Ушбу борада дунё ҳамжамияти, хусусан, ЮНЕСКО халқаро ташкилоти томонидан қабул қилинган “Таълим 2030/Инчхон декларацияси”[[1]](#footnote-1)да таълим тизимининг барча босқичлари ва тузилмаларида ҳамма учун бутун ҳаёти давомида сифатли таълим олиш имкониятларини яратиш, самарали ва қулай ўқитиш усулларини тадбиқ қилиш ҳамда таълимнинг турли шаклларида олинган билим, малака ва компетенцияларни тан олиш ва сертификациялаш масалаларига алоҳида эътибор қаратилган.

**Дунёда** бугунги кунда инновацион таълим муҳити шароитида талабалар ижтимоий-маданий компетентлигини ривожлантириш ва олий таълим муассасаларида бўлажак мутахассисларнинг туристик фаолиятини янги мазмунда ташкил қилиш, бу соҳадаги назарий фундаментал, амалий, илмий методологик асосларни, методик таъминотни такомиллаштириш, таълим жараёнларини технологиялаштириш, виртуал электрон ресурслар ишлаб чиқиш талаб этилмоқда. Таълимнинг узвийлиги ва узлуксизлиги, ривожлантирувчи ва ижтимоийлаштирувчи мақсадларини таъминлаган ҳолда талабаларнинг билим, кўникма ва малака эгаллашларини, интеллектуал, ижтимоий, маданий ва касбий камолотини, туристик фаолиятида ижтимоий-маданий компетентлигини ривожлантириш долзарб ҳисобланади.

Республикамиз олий таълим тизимида сўнгги йилларда талабаларни касбий тайёрлаш омили сифатида ижтимоий-маданий компетентликни ривожлантиришнинг яхлит педагогик механизмларини такомиллаштириш, талабаларнинг ижтимоий-маданий компетентлигини ва ташаббускорлигини қўллаб-қувватлашга йўналтирилган янги авлод электрон ўқув дастурлар, дарсликлар, мультимедиа воситаларини яратиш, талабаларда ижтимоий-маданий компетентликни ривожлантиришнинг диагностик тизимини такомиллаштириш, талаба – ёшларни туризмга фаол жалб қилиш, туристик фаолиятда уларнинг ижтимоий-маданий компетентлиги даражасини ривожлантиришнинг педагогик имкониятларидан фойдаланишга катта эътибор қаратилган.

**- Mavzuga oid adabiyotlar tahlili (Literature review).** Ўзбекистонлик олимларимиздан Н.Т.Тухлиев, А.Таксанов, Т. Абдуллаева, Х.М.Маматқулов, Б.X. Тўраев, И.С. Тухлиев, Р.Хайитбоев, Б.Ш.Сафаров, Г.Р. Турсунова, А.К.Алымов, М.Т.Алиева, М.Т.Алимова, Н.Ибадиллаев, А.А.Эштаев ва бошқаларнинг илмий изланишларида туризмни ривожлантиришнинг илмий-назарий ва услубий муаммолари ўрганилган.

Ёшларда маънавий-ижтимоий фаолликни ривожлантириш бўйича М.Рахманова, Х.Тожибоева, Г.Ж.Туленова, Қ.Қуранбоев, компетентлик масалалари бўйича Н.А.Муслимов, Ш.Х.Абдуллаева, М.Т.Ахмедова, Ш.Ўроқов, А.Алламбергенов, ижтимоий-маданий компетентликни ривожлантириш доирасида Н.Абдимуратова лар тадқиқотлар олиб борганлар.

Мустақил Давлатлар Ҳамдўстлиги (МДҲ)да И.В. Груздева, Ю.Костюшина, Н.Г.Муравьева, Е.И.Полякова, Е.Ю.Почтарева ва бошқалар томонидан ижтимоий-маданий компетентликни шакллантириш масалалари, ижтимоий-маданий компетентликнинг педагогик ва психологик жиҳатлари тадқиқ этилган.

А.А.Остапец туризм педагогикасининг илмий - назарий асосларини, В.Л.Погодин география фани ўқитувчисининг касбий компетентлигини шакллантиришда таълим туризмининг роли, Т.В.Пономарев туризм таълимини таълимнинг инновацион методи сифатида илмий тадқиқ этганлар. Шунингдек, талабаларнинг туристик – ўлкашунослик фаолиятларига доир масалалар ҳам ўрганилган.

Хорижлик олимлардан T.A.Van Dijk, L.R. Kohls, V.P. Milrud, A. Masovic, E.Pavan, Saumitra Sen Gupta, Rodney Hopson Melva, Thompson-Robinson, U.J.Sut ва бошқа педагог, психолог, социолог олимлар томонидан ижтимоий-маданий компетентликни шакллантиришнинг илмий-назарий асослари, B.W.Ritche тадқиқотларида туризм таълимини бошқариш асослари тадқиқ этилган.

Юқорида баён қилинган фикрлардан келию чиққан ҳолда шуни алоҳида таъкидлаш керакки, O’zbekistonda олий таълим тизими талабаларининг туристик фаолиятида ижтимоий-маданий компетентлигини ривожлантиришнинг педагогик механизмларини такомиллаштириш бўйича махсус тадқиқотлар олиб борилмаганлиги хусусан, олий таълимга компетентли ёндашувни тадбиқ этишнинг омиллари ва илмий-педагогик асосларини тадқиқ этиш заруратини белгилаб берди.

**- Tadqiqot metodologiyasi (Research Methodology).** Ҳозирда туризм соҳаси бўйича олиб борилаётган кўпчилик долзарб тадқиқотлар кўп жиҳатдан фрагментар, яъни тор доирада, улар туризмни умумлаштириб ўрганишга мўлжалланмаган ва бу эса туризмни ҳар томонлама тадқиқ қилиш, шунингдек, педагогик имкониятларини ҳам тўлақонли ўрганиш заруриятини келтириб чиқаради.

Туризм фаолият тури сифатида чуқур тарихий илдизга эга ва у кишиларнинг саёҳатлари билан боғлиқ бўлган. Қатор тадқиқотчилар туризм тараққиётида асосий 4 босқични кўрсатади:

туризм дебочаси, тамаддун шаклланишидан бошланиб ХIХ аср бошигача давом этган;

элитар туризм (ХIХ – ХХ бошлари), сайёҳлик хизматларини кўрсатувчи ҳамда ишлаб чиқарувчи ихтисослаштирилган корхоналарда вужудга келиши билан боғлиқ;

ижтимоий туризм ривожи (ХХ асрнинг 1-ярми );

оммавий туризм тараққиёти (II – жаҳон урушидан кейин) [1]

Ижтимоий-маданий ҳодиса сифатида туризм ижтимоий муносабатлар ва маданият динамикаси билан бевосита боғлиқ. Антик даврда туризм ана шу маданият ва ижтимоий муносабатлар хусусиятлари орқали баҳоланган бу эса ўз навбатида саёҳатлар билан боғлиқ бўлган, саёҳатлар эса савдо ва даволаниш заруриятидан келиб чиққан.

Ўрта асрлар маданиятида саёҳатлар диний мазмунга эга бўлиб, муқаддас қадамжолар зиёрати билан боғлиқ бўлган. Улуғ алломаларимизнинг ҳаётий йўллари ва илмий изланишлари, сайёҳлик фаолиятлари умумжаҳон тарихида алоҳида аҳамиятга эга.

Марказий Осиёлик зиёратчи-олимларdan машҳурlari буюк муҳаддис Имом Исмоил Ал-Бухорий, Абу Исо Муҳаммад Ат–Термизий, Хоразм илмий мактабининг илк кўзга кўринган намоёндаси Муҳаммад Ал-Хоразмий, Аҳмад Фарғоний, Абу Али ибн Сино, Носир Ҳисрав, Маҳмуд Кошғарий, Абдулқосим Маҳмуд ибн Умар аз-Замаxшарий, Ҳофизи Абруlar бутун ҳаёти давомида саёҳат қилишган, саёҳатлари давомида илмий изланишлар олиб боришган, ҳаётий тажриба орттиришган, ўзларидан бой маънавий, илмий мерос қолдиришган.

Сайёҳлик туфайли кишилар билимини оширадиган илмий туризмга асос солинган ва зиёрат қилиш ривожлангани сабабли диний туризм ҳам кенг тарқала бошлаган. Шу билан бирга, туризмнинг тарихий ривожланиш босқичларида таълим-тарбия бериш тажрибаси ҳам узвий боғлиқ тарзда шаклланиб келган.

Бутунжаҳон Туризм Ташкилоти (БТТ) томонидан 1981йилда Мадридда ўтказилган туризм бўйича Бутунжаҳон конференцияси (анжумани) материалларида “Туризм ўзига у ёки бу минтақани ёхуд давлатни (баъзи давлатларда спорт элементлари билан уйғунлашган тарзда) ўрганиш мақсадида амалга ошириладиган саёҳатларни мужассам этган фаол ҳордиқ тури сифатида таърифланган”[2]**.**

1993 йилда БМТнинг статистика қўмитаси туризмнинг янада кенгроқ таърифини қабул қилди: “Туризм - бу шахсларнинг одатдаги муҳитдан ташқарида, дам олиш ёхуд бошқа расмий мақсадларда бир йилдан ортиқ бўлмаган муддатга қиладиган саёҳатини ўз ичига олган фаолиятдир**”**[3].

Туризм инсонларнинг ижтимоий - маданий ҳаётида, келажак авлод тарбиясида муҳим ахамият касб этади. Туризмнинг ижтимоий - маданий ҳаётдаги ўрни, айниқса, ёшлар туризмининг аҳамияти унинг қуйидаги асосий вазифалари билан белгиланади:

ўз – ўзини таҳлили қилиш ва ривожлантириш, кўпмаданиятли жамиятда турли маданият вакилларининг этник ўзига хосликлари ҳақидаги билимларнинг ҳосил бўлиши ва дунёқарашнинг кенгайиши, янги имкониятларининг очилиши;

мулоқот- шахслаларо мулоқотнинг кенгайиши ва мустаҳкамланиши;

ёшларнинг муайян жамиятга ижтимоийлашуви, ижтимоий - маданий ахлоқий нормаларни ўзлаштириши;

фаолиятга ундовчи – ёшлар онгида хулқ-атворнинг маълум идеал ва намуналарини, мустақил ҳаёт тарзини шакллантириши.

Демак, туристик фаолият ёшларни ўз-ўзини рағбатлантириш жараёнига, ҳаёти давомида ўқиши, узлуксиз ривожланиши ва тарбияланишига ижобий ҳисса қўшади. Кенг қамровли ҳодиса сифатида туризм педагогикаси узлуксиз таълимнинг қимматли манбаига айланди. Туризм таълими ривожланишининг ҳозирги босқичида унинг турли шакллари, муҳим педагогик имкониятлари янада аниқ намоён бўлди. Шунинг учун туризм педагогикасининг таълим – тарбиявий имконияти ва педагогнинг маҳорати муҳим аҳамиятга эга.

Туризмнинг педагогик имкониятларидан самарали фойдаланиш мақсадга мувофиқ. Бу эса туризмнинг педагогик маъно ва мазмунини белгиловчи асосий методологик функцияларини аниқлаштириб олишни тақозо этади.

Ёшлар туристик фаолиятининг педагогик маъно ва мазмунини белгиловчи асосий методологик функциялари қуйидагилардан иборат:

**Тарбиявий функцияси** – талаба - ёшларда ахлоқий онги ва маънавий қадриятларни шакллантириш, жамоавийлик туйғусини тарбиялаш, коммуникатив муносабатларга фаол киришиш кўникмаларини ривожлантириш;

**Таълимий функцияси** - талаба - ёшларни маданиятшунослик, диншунослик, тарих, табиатшунослик, экология, валеология бўйича билимлар билан қуроллантириш ва мустаҳкамлаш;

**Соғломлаштирувчи функцияси** – ёшларда жисмоний фаолиятнинг мақбул режимига риоя қилиш, табиий омилларнинг организм ҳолатига фойдали таъсиридан фойдаланиш, шахсий ва жамоат гигиенаси қоидаларига риоя қилиш, мослашувчанлик қобилиятларини ривожлантиришдан иборат.

Ёшлар туристик фаолиятини ташкил қилишнинг асосий усуллари ўз навбатида туристик фаолиятга педагогик таъсир ўтказиш воситалари ҳам ҳисобланади. Буларга: туристик дастур, хизматлар, туристик фирмалар томонидан ташкил қилинган транспортларда ҳаракатланиш, маршрут - йўналиш, саёҳат, сайр, экскурсия ва бошқалар киради.[4]

Талаба - ёшлар билан туристик саёҳатларни мазмунли, мақсадга мувофиқ ташкил қилиш натижасида уларда юксак маънавий - ахлоқий фазилатлар шаклланиши, атрофдаги оламни англаш, кишилар билан мулоқот қилиш натижасида самарали ижтимоийлашув, тоққа чиқиш, тез – тез ҳаракатланиш, чанғида учиш ва бошқа фаолиятларида соғлом жисмоний ривожланиши содир бўлади. Шунингдек, туристик фаолият ёшларни ақлий ривожлантиради, илмий дунёқарашини, ахлоқий ҳиссиётлари, характер хусусиятларини таркиб топишига, қизиқишларини рўёбга чиқишига ёрдам беради.

Туристик фаолиятининг педагогик жараёндаги ўрни унинг бўлажак мутахассисларни ижтимоий-маданий ривожланишига бевосита таъсир кўрсатиши ва кўмаклашиши билан белгиланади. Ижтимоий нуқтаи назардан, туризм талабаларнинг ижтимоий маданият, айниқса, ижтимоий мулоқот ва коммуникатив қобилиятларини ривожлантиришни тақозо қилади. Касбий жиҳатдан эса, жаҳон мамлакатлари ва халқларининг тарихий-маданий хусусиятларига оид билимлар асосида кенг дунёқарашга эга бўлган замонавий ва рақобатбардош мутахассисни тарбиялашни англатади.

Талабалар туристик фаолиятининг педагогик жараёндаги ўрни унинг бўлажак мутахассисларни ижтимоий-маданий ривожланишига бевосита таъсир кўрсатиши ва кўмаклашиши билан белгиланади. Жумладан, шахсни шакллантириш маъносида умуминсоний қадриятларни эгаллаш, жаҳон маданияти тўғрисида яхлит ва муқаррар тасаввурга эга бўлиш, ижодий қобилиятларни аниқлаш ва ривожлантиришни назарда тутади. Ижтимоий нуқтаи назардан, туризм талабаларда ижтимоий маданият, айниқса, ижтимоий мулоқот ва коммуникативликни шакллантиришни тақозо қилади.

Туристик фаолият касбий тайёрлаш жиҳатдан жаҳон мамлакатлари ва халқларининг тарихий-маданий хусусиятларига оид билимлар асосида кенг дунёқарашга эга бўлган замонавий ва рақобатбардош мутахассисларни тарбиялашни англатар экан, бу эса унинг биринчи навбатда ҳал қилиниши лозим бўлган асосий вазифаларига боғлиқ.

Туристик фаолиятнинг асосий вазифалари қаторида таълимий, тарбиявий, коммуникатив, мотивацион, рекреацион (дам олиш), мафкуравий ва бўш вақтни мазмунли ташкил қилувчи вазифалари алоҳида кўрсатиб ўтилган.

Туризм ва ўлкашуносликнинг ўқув ва когнитив функцияси талабалар томонидан табиий ва ижтимоий муҳитни ўрганиш жараёнида амалга оширилади. Йўналишлар ва саёҳат жойларининг хилма-хиллиги ёшларнинг билим олишга, янгиликларга бўлган эҳтиёжларини қондиришга ёрдам беради. Туризм ва ўлкашунослик фаолияти талабалар томонидан атроф-муҳитни бевосита идрок этилишига кўмаклашади, география, ботаника, зоология фанларидан олган билимларини янада аниқлаштиради, бойитади ва тизимлаштиради, фанлараро алоқаларни ўрнатишларига имкон беради. Ушбу фаолият жараёнида талабаларнинг турли хил табиат ҳодисаларини кузатишлари физика, кимё, биология ва бошқа табиий фанларнинг моҳиятини англашларига ёрдам беради, уларга бўлган қизиқишларини орттиради. [5]

Аниқ кетма-кетликда ишлаб чиқилган туризм ва ўлкашунослик тадбирлари талаба учун Ватан чегараларини кенгайтиради, уни ўз уйининг остонасидан, яшаш жойидан тўғридан-тўғри ватанимизнинг сарҳадларигача олиб боради. Табиат билан алоқа талабалар қалбида ноёб ҳиссий - эмоционал кечинмаларни ҳосил қилади. Бу тадбирлар тоғларда, ўрмонларда, дарё бўйларида ташкил қилиниб ватанга бўлган муҳаббат ҳиссини, моддий ва маънавий бойликларни сақлаш ва уларни кўпайтиришга бўлган истагини оширади.

Саёҳатлар, айниқса, пиёда саёҳатлар ижтимоий-маданий муҳитни ўрганишга катта таъсир кўрсатади. Тарихий обидалар билан танишиш, бой тарихий ўтмишга эга жойларга ташриф буюриш ёш сайёҳларни тарихимизнинг буюк саҳифалари билан таништиришга имкон беради.

Туристик саёҳатларда ёш сайёҳлар ўз ҳалқининг тарихи, маданияти, урф - одатлари, анъаналари билан бирга турли миллат ва элатларнинг тарихи, маданияти, урф - одатлари, анъаналари, кундалик турмуш тарзи, иқтисоди ва ҳунармандчилиги билан танишадилар. Халқнинг тарихини билиш, унинг урф-одатларига риоя қилиш талабаларда бир-бирига ва ўзга халқларга бўлган чуқур ҳурматни таркиб топтиришга ёрдам беради. Ёш сайёҳлар нафақат тарихий воқеалар ҳақидаги китобларни ўқишади, балки, тарихий воқеалар юз берган жойларда бўлишади, аждодларимиз қолдирган бой маънавий меросларни, тарихий обидаларни, осори-атиқаларни ўз кўзлари билан кўришади, ишонч ҳосил қилишади. Туристик фаолиятнинг талабаларга педагогик таъсири нафақат уларда ижтимоий компетенцияларни шакллантиради, балки уларнинг ижтимоий-маданий компетентлиги даражасини ҳам ривожлантиради.

**Ижтимоий компетентлик** – ижтимоий муносабатларда фаоллик кўрсатиш кўникма, малакаларига эгалик, касбий фаолиятда субъектлар билан мулоқотга кириша олиш билан изоҳланади. Ижтимоий компетентликнингасосий функциялари сирасига мослашиш, ижтимоий йўналганлик, шахсий ва умумижтимоий тажрибаларнинг уйғунлашуви каби тушунчаларни киритиш мумкин.Shuningdek, Ижтимоий-маданий компетентлик инсон шахсининг ижодий-яратувчанлик фаолиятида намоён бўладиган тизимли характеристикаси сифатида қаралади ва у яратган маҳсулотларда, фаолият натижаларида ўз аксини топади

Ижтимоий – маданий компетентлик деганда одамнинг муайян ижтимоий муҳитда, кўпмаданиятли жамиятда одамлар билан муваффақиятли ўзаро ҳамкорликда фаолият юритиши, маданиятлараро қадриятларга асосланган самарали мулоқотни ташкил қилиши учун зарур бўлган ижтимоий – маданий билим, кўникма ва малакаларни тизимли равишда ишлатиш қобилияти, шунингдек, ўзга маданиятни ҳурмат қилиш, уни тушуниш ва бошқаларга нисбатан бағрикенглик муносабатда бўлиш, турли ижтимоий вазиятларда оқилона қарор қабул қилиш, низоли масалаларни ижобий ҳал қилишга тайёрлиги тушунилади. [6]

Туристик фаолият талабаларga ижтимоий-маданий bilimlarning xosil qilishi bilan birga тизимли равишда ижтимоий-маданий компетентликni shaklanishiga yordam beradi. Туристик фаолиятда намоён бўладиган ижтимоий-маданий билимлар ўз ичига қуйидагиларни қамраб олади:

турли маданиятларга хос ҳаёт тарзи, маданий ва ижтимоий жиҳатлар, ўзига хос тарихий тажриба тўғрисидаги билимлар;

ижтимоий-маданий жараёнларни тўғри таҳлил қила олиш, уларга илмий нуқтаи назардан асосланган тарзда холисона баҳо бера олиш;

мавжуд муаммолар ечимини излаб топа олиш ва қўйилган мақсадларга эриша олиш ва бошқалар. Шундай қилиб, ижтимоий-маданий билимлар асосида миллий-маданий қадриятларга эга ҳамда бошқа халқлар ва миллат вакиллари билан ўзаро ҳамкорликда фаолият олиб бора оладиган мутахассис шаклланади.

**Талабалар туристик фаолиятларида ижтимоий-маданий компетентлигини ривожлантириш жараёнининг мазмуни қуйидагиларга қаратилиши лозим:**

* талабаларни турли халқларнинг тили, маданияти, урф-одатлари ва анъаналари, шу миллат вакилларининг одоб-ахлоқ нормалари, миллий қадриятлари, яшаш тарзи, шунингдек, ўзи яшаётган ватанининг тарихи, маданияти, урф-одатлари ва анъаналари, ахлоқий нормалари, миллий қадриятлари ҳақидаги билимлар билан қуроллантириш;
* талабаларда маданиятлараро маиший ва касбий мулоқот қобилиятини ривожлантириш, касбий соҳада ижтимоий-маданий алоқани ўрнатиш ва қўллаб қувватлаш мақсадида ижтимоий - маданий фарқларни бартараф етишга оид билим ва кўникмаларни шакллантириш;
* очиқлик, бағрикенглик, турли маданият вакилларига ҳурмат ва бошқа шахсий фазилатларни шакллантириш.
* ўз маданиятига ва бошқа халқлар маданиятига қадриятли муносабатда бўлиш, уларни қадрлаш кабий ижобий фазилатларини шакллантириш;
* ижтимоий-маданий муносабатларнинг турли вазиятларида ўз хатти-ҳаракатларини тўғри баҳолай олиш қобилиятини ривожлантириш ва бошқалар.[6]

**Талабалар туристик фаолиятида ижтимоий-маданий компетентлигини ривожлантириш жараёни бир нечта босқичдан иборат:**

**I-босқич:** жаҳон маданияти билан таништиришнинг дастлабки даражасини акс эттиради, дунё ҳамжамияти маданиятининг ўзгарувчанлиги, маданиятлар хилма-хиллиги билан бошланғич танишув, ўз мамлакати ва ўзга мамлакатларнинг маданияти ҳақидаги билимларга эга бўлиш, уларни ифодалай олиш, қиёслай олиш қобилияти;

**II-босқич:** маданий ўз-ўзини англаш, ўз мамлакати ва бошқа мамлакат ҳаётини турли хил манбалардан ўрганишни ўз ичига олади, талабалар бошқа мамлакатлар маданияти вакиллари билан ўзаро муносабатда бўлишлари учун самимийликни шакллантириш, маданиятни баҳолаш унинг нормалари ва қадриятлари нуқтаи назаридан келиб чиқиб, тарихан ташкил топган маданий моделларнинг умумий ва фарқли томонларини аниқлаш ва ойдинлаштириш;

**III-босқич:** маданиятлараро мулоқот жаҳон маданияти ҳақидаги билимларга таянади, турли маданиятлар билан ҳамкорликда турли мамлакатлар маданий ривожланиш тажрибасини таҳлил қилиш, ижтимоий-маданий алоқалар жараёнида мавқега эриши учун ташаббускорликни намоён этишни, ўрганилаётган маданиятнинг маънавий меъросини, ҳар – хил маданий можароларни бартараф этиш учун жавобгарликни ҳис қилишдан иборат.[7]

Муайян босқичларда амалга оширилган талабаларнинг ижтимоий-маданий компетентлигини ривожлантириш жараёнини диагностика қилиш, яъни ривожланганлик даражасини аниқлаш навбатдаги вазифаларимиздан бири ҳисобланади ва туристик фаолиятда талабалар ижтимоий-маданий компетентлигини ривожланганлик даражасини аниқлаш бир қанча меъзонларга асосланади, улар қуйидагилардан иборат:

ўз маданиятини билиш (когнитив);

маданий қадриятлар, дунё маданиятига ижобий муносабат (аксиологик);

бошқа маданият вакиллари билан мулоқот қилиш қобилияти ва кўникмалари, маданиятлараро мулоқотни ташкил қилиш қобилияти (шахсий - оператив);

рефлексив хулқ-атвор, ўз-ўзини ҳурмат қилиш қобилияти ва кўникмалари (баҳоловчи-рефлексив).[8]

Ушбу келтирилган мезонлар талабаларда ижтимоий-маданий компетентликнинг ривожланганлик даражаси ҳақида дастлабки хулосалар чиқариш имконини беради

**- Tahlil va natijalar (Analysis and results).** Ўтказилган тажриба-синов ишларининг натижаларига асосланган ҳолда туристик фаолиятда талабалар ижтимоий-маданий компетентлигини ривожлантириш самарадорлигини аниқлаш юзасидан ўтказилган тажриба-синов натижалари бўйича тажриба ва назорат гуруҳлардаги ўртача ўзлаштиришларини Стьюдент критерийси ва Пирсоннинг математика-статистика методи ёрдамида таҳлил этдик.

Масаланинг қисқача моҳияти қуйидагилардан иборат: иккита танлама тўплам берилган бўлсин. Бири тажриба гуруҳидаги талабалар билимининг ўртача баллари, иккинчиси эса назорат гуруҳидаги талабалар билимининг ўртача баллари. Баҳолар нормал тақсимотга эга деб ҳисобланади. Бундай фараз ўринли, чунки нормал тақсимотга яқинлашиш шартлари содда бўлиб, улар бажарилади.

Талабаларнинг тажриба ва назорат гуруҳлардаги ўзлаштиришлари кўрсаткичлари бир хил деган тасдиқдан иборат  гипотеза ва унга зид бўлган  гипотеза танланади.

Тажрибадан олдинги назорат гуруҳидаги натижаларни қуйидаги жадвалда акс эттирамиз:

**Туристик фаолиятда талабалар ижтимоий-маданий компетентлигини ривожлантириш самарадорлигини аниқлаш** **юзасидан** **тажриба бошидаги ўзлаштириш натижалари**

**1-жадвал**

|  |  |  |  |  |
| --- | --- | --- | --- | --- |
| **Босқичлар** | **Талабалар сони** | **Ўзлаштириш даражалари** | | |
| **Юқори** | **Ўрта** | **Паст** |
| Тажриба гуруҳи | 232 | 79 | 76 | 77 |
| Назорат гуруҳи | 232 | 81 | 75 | 76 |

Тажриба гуруҳидаги ўзлаштириш кўрсаткичлари ва талаба сонини мос равишда  ва  каби ва назорат гуруҳидагини эса  ва  орқали белгилаб олиб, қуйидаги статистик гуруҳланган вариацион қаторларга эга бўламиз, шунингдек, юқори кўрсаткични 3 балл билан, ўрта кўрсаткични эса 2 балл билан ва паст кўрсаткични 1 балл билан белгилаймиз.

Тажриба гуруҳидаги ўзлаштириш кўрсаткичлари:

 

Назорат гуруҳидаги ўзлаштириш кўрсаткичлари:

 

Бу танланмаларга мос келган диаграмма қуйидагича кўринишни олади:

2.2-расм.

Статистик таҳлил ўтказишни қулайлаштириш мақсадида юқоридаги вариацион қаторлардан  ва  такрорийлик (частота) ларини мос статистик эҳтимоллик формулалари

 ва  (2.2)

асосида ҳисоблаймиз.

 

 

Статистик таҳлилни ҳар икки гуруҳ бўйича ўртача ўзлаштиришларини ҳисоблаб, қиёслашдан бошлаймиз. Ўртача ўзлаштириш кўрсаткичлари қуйидаги натижаларни берди:



Фоизда 



Фоизда 

Демак, тажриба гуруҳидаги ўртача ўзлаштириш 67% – 67,3 = – 0,3 га яъни бу кўрсаткич жуда паст. Бу эса ўз навбатида  га тенг эканлигини англатади. Бу эса самарадорликка эришиш учун жуда паст кўрсаткич эканлигини билдиради. Бу эса дастлаб тажриба ва синов гуруҳларида ўзлаштириш кўрсаткичлари жуда яқинлигини англатади.

Энди тажрибадан кейин талабаларни ижтимоий-маданий компетентлигини ривожлантириш самарадорлигини аниқлашда қандай натижаларга эришилганини аниқлаймиз.

**Тажрибадан кейин туристик фаолиятда талабалар ижтимоий-маданий компетентлигини ривожлантириш самарадорлигини аниқлаш** **юзасидан** **ўзлаштириш натижалари**

**3.2.жадвал**

|  |  |  |  |  |
| --- | --- | --- | --- | --- |
| **Босқичлар** | **Талабалар сони** | **Ўзлаштиришдаражалари** | | |
| **Юқори** | **Ўрта** | **Паст** |
| Тажриба гуруҳи | 232 | 112 | 92 | 28 |
| Назорат гуруҳи | 232 | 79 | 75 | 78 |

Тажриба гуруҳидаги ўзлаштириш кўрсаткичлари ва талабалар сони бўйича мос равишда юқоридаги каби белгилашлар киритамиз.

Тажриба гуруҳидаги ўзлаштириш кўрсаткичлари:

  (2.2)

Назорат гуруҳидаги ўзлаштириш кўрсаткичлари:

  (3.2)

Бу танланмаларга мос келган диаграмма қуйидагича кўринишни олади:

3.2-расм.

Статистик таҳлил ўтказишни қулайлаштириш мақсадида юқоридаги вариацион қаторлардан  ва такрорийлик (частота)ларини мос статистик эҳтимоллик формулалари (3.1) асосида ҳисоблаймиз.

 

 

Статистик таҳлилни ҳар икки гуруҳ бўйича ўртача ўзлаштиришларини ҳисоблаб, қиёслашдан бошлаймиз. Ўртача ўзлаштириш кўрсаткичлари қуйидаги натижаларни берди:



Фоизда 



Фоизда 

Демак, тажриба гуруҳидаги ўртача ўзлаштириш назорат гуруҳидагига нисбатан (78,7 – 66,7)=12 га юқори экан. Бу эса ўз навбатида  баробар ортиқлигини англатади.

**2-жадвал**

|  |  |  |
| --- | --- | --- |
| **Статистик таҳлил** | **Тажриба гурухи** | **Назорат гурухи** |
| Ўртача квадратик хатоликлар |  |  |
| Вариация коэффицентлари |  |  |
| Ишончли оралиқлар |  |  |
| Стьюдентнинг танланма мезони |  | |
| Стьюдент мезони асосида эркинлик даражаси | 462 | |
| Самарадорлик |  | |

Демак, туристик фаолиятда талабалар ижтимоий-маданий компетентлигини ривожлантириш самарадорлигини аниқлаш бўйича ўтказилган тажриба-синов ишлари самарадор эканлиги статистик таҳлилдан маълум бўлди.

**- Xulosa va takliflar (Conclusion/Recommendations).** Туристик фаолиятда талабалар ижтимоий-маданий компетентлигини ривожлантиришнинг педагогик механизмларини такомиллаштириш долзарб ижтимоий-педагогик аҳамиятга эга, лекин илмий-амалий жиҳатдан етарли даражада ўрганилмаган муаммо бўлиб, тадқиқот ишида унинг назарий ва педагогик асослари таҳлил қилиниб, ижтимоий-маданий компетентликни ривожлантиришнинг замонавий дидактик имкониятларига таянган холда талабалар туризмининг самарали шакл ва усуллари мужассамлашган педагогик тизим ишлаб чиқилди. Тадқиқот давомида олинган натижалар асосида қуйидаги хулосалар шакллантирилди:

1. Туристик фаолиятда талабалар ижтимоий-маданий компетентлигини ривожлантириш жараёнида туристик – саёҳатга оид халқ педагогикаси манбалари, буюк шарқ мутафаккирларининг (масалан, Имом Бухорий, Абу Райҳон Беруний ва бошқ.) сайёҳлик фаолияти ва фикр-мулоҳазалари, тарихий-педагогик, маданий ва бадиий-эстетик мерос билан бир қаторда ўзбек халқининг миллий-анъанавий мероси, буюк аждодларимизнинг, атоқли замондошларимизнинг, шунингдек, тегишли илғор хорижий тажрибалар ўрганилаётган муаммонинг самарали педагогик ечимини топишда хизмат қилди. Туризмнинг ёшлар маънавий-ахлоқий дунёқарашини шакллантиришда, уларнинг умумий ва касбий компетентлигини барча таркибий қисмлари, шу жумладан, ижтимоий-маданий компетентлиги ва фаоллигини ривожлантиришдаги ўрни ва аҳамияти қатор муҳим назарий-методологик манбаларда ҳам ўз аксини топган.

2. Туризмнинг ижтимоий-маданий ҳаётдаги асосий функциялари қаторида қўйидагилар педагогик ва дидактик мазмун-моҳиятга эга: билим ва дунёқарашнинг кенгайиши ҳамда ушбу фаолият орқали маданият ҳақида янги билимлар олиш имкониятларининг очилиши; шахс сифатида шаклланиш эҳтиёжининг қондирилиши; коммуникатив-мулоқот чегараларининг кенгайиши ва мустаҳкамланиши; шахснинг ижтимоийлашуви - ижтимоий ва маданий нормаларни ўзлаштириши ва бошқалар.

3. Туризм педагогикасининг методологик муаммолари замонавий туризм фанлари тармоғининг ривожланиш даражаси, ушбу босқичдаги билиш жараёни хусусиятлари ҳамда туристик амалиётнинг ўзига хосликлари билан боғлиқдир. Тадқиқот жараёнида туристик фаолиятининг педагогик маъно ва мазмунини белгиловчи асосий методологик функциялари қуйидагилардан иборат эканлиги аниқлаштирилди: тарбиявий - инсонни ахлоқий онги ва маънавий қадриятларни шакллантириш, жамоавийлик туйғусини тарбиялаш, коммуникатив муносабатлар кўникмаларини ривожлантириш;ᱸтаълимий - маданиятшунослик, тарих, диншунослик, табиатшунослик, экология, валеология соҳалари бўйича билимлар билан қуроллантириш, бойитиш ва мустаҳкамлаш; ˏсоғломлаштирувчи - жисмоний фаолиятнинг мақбул режимига риоя қилиш, табиий омилларнинг организм ҳолатига фойдали таъсиридан фойдаланиш, шахсий ва жамоат гигиенаси қоидаларига риоя қилиш, мослашувчан қобилиятларни ривожлантириш кабилар.

**Фойдаланилган адабиётлар рўйхати.**

1. Боголюбов. В.С., Орловская.В.П. Экономика туризма. М.: Академия, 2005. - С. 73.
2. Болтабаев М.Р, Тухлиев И.С, Сафаров Б.Ш, Абдухамидов С.А.Туризм: назария ва амалиёт. –T.: «Фан ва технология», 2018, - 400 б.
3. Тухлиев И.С., Хайитбоев.Р, Сафаров. Б.Ш., Турсунова.Г.Р. Туризм асослари. Дарслик. Ўзбекистон Республикаси Олий ва Ўрта Махсус Таълим Вазирлиги. Самарқанд иқтисодиёт ва сервис институти. 2014, -372 б.
4. Nafasov D.Sh. Reforms in the tourism sector in uzbekistan as a driving force of the tourist culture of students.// Замонавий фан, таълим ва тарбиянинг долзарб муаммолари**.** (Минтақада замонавий фан,таълим ва тарбиянинг долзарб муаммолари) (Электрон илмий тўплам).**–** Урганч, 2018. 3-сон. – Б. 203 – 207(13.00.00; – № 24).
5. NafasovD.Sh. Basic directions of development of tourist culture in student youth.// Замонавий фан, таълим ва тарбиянинг долзарб муаммолари. (Минтақада замонавий фан,таълим ва тарбиянинг долзарб муаммолари**)** (Электрон илмий тўплам).**–** Урганч, 2019. 5-сон. – Б. 236-241 (13.00.00; – № 24).
6. NafasovD.Sh. Педагогические возможности студенческого туризма в системе образования. Jurnal. Педагогические исследования. 2024. Вып. 1. С. 22–33. Pedagogical Research. Astraxan. 2024. Vol. 1. P. 22–33.
7. NafasovD.Sh. Edutainment as an effective technology in preparing specialists in tourism industry.//European Journal of Research and Reflection in Educational Sciences.**–** Great Britain, 2019. Volume 7. Number 6. – PP.17-21 (13.00.00; – № 3).
8. NafasovD.Sh. Theoretical and pedagogical aspects of forming  
   sociocultural competence of students in tourism. // European Journal of Research and Reflection in Educational Sciences. – Great Britain, 2020. Vol.8. No.12. – PP.70-73(13.00.00; – № 3).

1. Incheon Declaration/Education 2030: Towards inclusive and equitable quality education and lifelong learning for all (World Education Forum, 19-22 may 2015, Incheon, Republic of Korea). [↑](#footnote-ref-1)